1.

După punctul 12 din partea 7.1 din capitolul I din anexa I la acord [Regulamentul (CE) nr. 999/2001 al Parlamentului European și al Consiliului] se adaugă următorul text: „Legislația generală din domeniul alimentar și Autoritatea Europeană pentru Siguranța Alimentară 13. 32002 R 0178: Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și cerințelor generale ale legislației în domeniul alimentar, de instituire a Autorității Europene pentru Siguranța Alimentară și de stabilire a procedurilor referitoare la siguranța produselor alimentare (JO L 31, 1.2.2002, p. 1), astfel cum a fost modificat prin: — 32003 R 1642: Regulamentul (CE) nr. 1642/2003 al Parlamentului European și al Consiliului din 22 iulie 2003 (JO L 245, 29.9.2003, p. 4); — 32006 R 0575: Regulamentul (CE) nr. 575/2006 al Comisiei din 7 aprilie 2006 (JO L 100, 8.4.2006, p. 3). În sensul acordului, dispozițiile Regulamentului (CE) nr. 178/2002 sunt adaptate după cum urmează: (a) Regulamentul, precum și actele adoptate în temeiul acestuia se aplică Islandei, cu excepția perioadei de tranziție prevăzute la al doilea paragraf din partea introductivă din capitolul I din anexa I. (b) Statele AELS participă la activitățile Autorității Europene pentru Siguranța Alimentară, denumită în continuare «autoritatea», fără a avea însă drept de vot. Atunci când nu se prevede altfel în cele ce urmează în continuare și fără a aduce atingere dispozițiilor din protocolul 1 la acord, se consideră că termenul «stat membru (state membre)» din regulament cuprinde și statele AELS, în plus față de semnificația din regulament. Alineatul (11) din protocolul 1 se aplică. (c) Statele AELS în cauză sunt invitate să trimită observatori la reuniunile Comitetul permanent pentru lanțul alimentar și sănătatea animală, care se ocupă de chestiunile care intră în domeniul de aplicare al actelor legislative la care se face trimitere în acord. Reprezentanții statelor AELS participă pe deplin la lucrările comitetului, dar nu au drept de vot. (d) Textul articolului 12 se înlocuiește cu următorul: «Legislația statelor AELS privind producția, importul și comercializarea alimentelor și furajelor trebuie să îndeplinească obligațiile relevante din legislația în domeniul alimentar, inclusiv măsurile eficace pentru a asigura că produsele retrase de pe piață într-un stat membru al UE nu pot fi exportate sau reexportate către o țară terță printr-un stat AELS.» (e) Autoritatea de Supraveghere a AELS primește informațiile furnizate în conformitate cu articolul 26 alineatul (3), articolul 32 alineatul (2), articolul 33 alineatele (4) și (6) și articolul 34 alineatul (4). (f) Articolul 29 se aplică cu următoarele adaptări: Un stat AELS poate solicita autorității să emită un aviz științific cu privire la orice chestiune referitoare la misiunea acesteia. O asemenea cerere trebuie, în primul rând, să fie adresată Comisiei, care, atunci când consideră că cererea este de interes comun, o prezintă autorității în vederea obținerii avizului solicitat. Autoritatea de Supraveghere a AELS poate solicita autorității să emită avize științifice corespunzătoare. Autoritatea de Supraveghere a AELS cooperează cu Comisia în vederea asigurării unei abordări armonizate. (g) Articolul 31 se aplică cu următoarele adaptări: Autoritatea de Supraveghere a AELS poate solicita autorității să furnizeze asistență științifică și tehnică astfel cum este prevăzut la articolul 31 pentru chestiunile relevând de competența sa în conformitate cu acordul. (h) La articolul 48 se adaugă următoarele: «Prin derogare de la articolul 12 alineatul (2) litera (a) din Regimul aplicabil celorlalți agenți ai Comunităților Europene, resortisanții statelor AELS care se bucură de drepturi cetățenești depline pot fi angajați pe baza unui contract de către directorul executiv al agenției.» (i) Articolele 53 și 54 se aplică cu următoarele adaptări: 1. În cazul alimentelor sau furajelor originare din Comunitate sau statele AELS, se aplică următoarele: (a) în cazul în care Comunitatea sau un stat AELS intenționează să adopte măsuri urgente împotriva celorlalte părți contractante, celelalte părți trebuie informate fără întârziere. Măsurile propuse se notifică fără întârziere fiecărei părți contractante, precum și Comisiei CE și Autorității de Supraveghere a AELS. Fără a aduce atingere posibilității de a aplica imediat măsurile, consultările dintre Comisia CE și părțile implicate au loc cât mai curând posibil, la cererea oricăreia dintre ele, în scopul de a găsi soluțiile corespunzătoare. În cazul unor neînțelegeri, oricare dintre părțile în cauză poate sesiza Comitetul mixt al SEE. În cazul în care nu se ajunge la un acord în cadrul comitetului, părțile contractante pot adopta măsurile corespunzătoare. Astfel de măsuri se limitează la ceea ce este strict necesar pentru remedierea situației. Se acordă prioritate acelor măsuri care afectează cel mai puțin funcționarea acordului; (b) în cazul în care Comisia CE intenționează să adopte o decizie privind măsurile urgente cu privire la o parte din teritoriul Comunității, aceasta informează imediat Autoritatea de Supraveghere a AELS și statele AELS cu privire la aceasta. În cazul în care Comisia CE adoptă o decizie cu privire la măsurile de urgență privind o parte din teritoriul Comunității, statul AELS în cauză, după consultări și după examinarea situației, adoptă măsuri corespunzătoare, cu excepția cazului în care situația specifică a statului respectiv indică faptul că astfel de măsuri nu sunt justificate. În acest caz, acesta informează imediat Autoritatea de Supraveghere a AELS și Comisia CE. Consultările au loc cât mai curând posibil pentru a găsi soluțiile corespunzătoare. În caz de dezacord, se aplică dispozițiile de la litera (a) al patrulea paragraf. 2. În caz de alimente și furaje provenite dintr-o țară terță se aplică următoarele: (a) statele AELS, simultan cu statele membre CE, iau măsurile de urgență corespunzătoare celor luate de acestea cu privire la importurile din țările terțe; (b) în cazul unei dificultăți apărute în legătură cu punerea în aplicare a unui act comunitar, statul AELS în care a apărut această dificultate raportează imediat chestiunea Comitetului mixt al SEE; (c) punerea în aplicare a prezentului alineat nu aduce atingere posibilității unui stat AELS de a lua măsuri unilaterale de urgență până la adoptarea deciziilor menționate la litera (a); (d) Comitetul mixt al SEE poate lua notă de deciziile Comunității. (j) Articolul 60 se modifică după cum urmează: 1. la alineatul (1) se adaugă următorul text: «În cazul în care un stat AELS consideră că o măsură luată de către un stat membru UE fie este incompatibilă cu prezentul regulament, fie poate afecta funcționarea acordului, acesta supune problema în atenția Comitetului mixt al SEE. Același lucru se aplică atunci când un stat membru UE consideră că o măsură luată de un stat AELS fie este incompatibilă cu prezentul regulament, fie poate afecta funcționarea acordului.»; 2. în alineatul (2) prima și ultima teză, prin expresia «cele două state membre» se înțelege «statul AELS și statul membru UE», iar termenul «Comisia» se citește «Comitetul mixt al SEE». În cea de a doua teză, referirea «Comisia poate» se citește «Comitetul mixt al SEE poate, la cererea fiecăreia dintre părţile contractante». (k) Statele AELS contribuie financiar la bugetul autorității în conformitate cu articolul 82 alineatul (1) litera (a) și cu protocolul 32 la acord. (l) Statele AELS conferă autorității privilegii și imunități echivalente celor reglementate de Protocolul privind privilegiile și imunitățile Comunităților Europene.”